**Hendrik-Ido-Ambacht** er en by og kommune i provinsen Zuid-Holland i Nederland, rett nord for Dordrecht. Den ligger på øyen IJsselmonde og grenser til Zwijndrecht, Ridderkerk, og elven Rietbaan/Noord, og er en av drechtbyene.

Navnet
------

Byen har navnet sitt fra en lokal herremann som i 1331 var delaktig i å bygge diker på øyen. Tidligere het byen *Hendrik-Ido-Schildmanskinderen-Ambacht en de Oostendam*. I 1855 slo den seg sammen med *Sandelingen-Ambacht* og ble hetende *Hendrik-Ido-Oostendam-Schildmanskinderen-Groot-en-Klein-Sandelingen-Ambacht* for en tid.

Historie
--------

Detalj av kart fra 1584
Området har vært bosatt siden ca. år 1000. Jordbruk og husdyrhold dannet livsgrunnlaget i flere århundrer. Alt land var eid eller under kontroll av adelskapet i Dordrecht. Industriell aktivetet langs elveleiet startet ikke før rundt åttiårskrigen. Også hagebruk og dyrking av lin utviklet seg.

På grunn av den hurtige industrielle veksten i Tyskland og de daglige tidevannene startet to borgere et skipsopphuggeri som etterhvert ble en viktig industri som Hendrik-Ido-Ambacht er kjent verden over for.

Som en følge av industrietableringen i regionen gikk man fra sesongarbeid til fast arbeid med høyere lønninger.

Dagens situasjon
----------------

Bare noen få monumentale bygninger, bl.a. den reformerte 1300-talls kirken, er tilbake fra Hendrik-Ido-Ambachts historiske fortid. I utkanten av byen er det fremdels noen gårdsbruk. Skipsopphuggeriet fra 1800-tallet er fremdeles i drift, men framfor alt er Hendrik-Ido-Ambacht en pendlerkommune. Mange innbyggere jobber i omkringliggende byer, bl.a. Rotterdam og Dordrecht.

Hendrik-Ido-Ambacht er forbundet med Alblasserwaard gjennom en tunnel og en bro. Motorveiene A15 og A16 (Rotterdam-Dordrecht) ligger i nærheten. Det er ikke noen jernbaneforbindelser, men traséen til Betuwelinjen mellom Alblasserdam og Papendrecht går i *Sophientunnelen* under byen.

Referanser
----------

1. ↑  «Kerncijfers wijken en buurten 2021». *Centraal Bureau voor de Statistiek*. 6. august 2021.

Eksterne lenker
---------------

* Offisielt nettsted Rediger på Wikidata

* (nl) Offisielt nettsted Rediger på Wikidata

* (en) Hendrik-Ido-Ambacht – kategori av bilder, video eller lyd på Commons Rediger på Wikidata

* (en) Hendrik-Ido-Ambacht – galleri av bilder, video eller lyd på Commons Rediger på Wikidata

| * v
* d
* r
Kommuner i Zuid-Holland |
| --- |
| Zuid-Hollands flagg | Alblasserdam **·** Albrandswaard **·** Alphen aan den Rijn **·** Barendrecht **·** Bodegraven-Reeuwijk **·** Capelle aan den IJssel **·** Delft **·** Dordrecht **·** Goeree-Overflakkee **·** Gorinchem **·** Gouda **·** Haag **·** Hardinxveld-Giessendam **·** Hendrik-Ido-Ambacht **·** Hillegom **·** Hoeksche Waard **·** Kaag en Braassem **·** Katwijk **·** Krimpen aan den IJssel **·** Krimpenerwaard **·** Lansingerland **·** Leiden **·** Leiderdorp **·** Leidschendam-Voorburg **·** Lisse **·** Maassluis **·** Midden-Delfland **·** Molenlanden **·** Nieuwkoop **·** Nissewaard **·** Noordwijk **·** Oegstgeest **·** Papendrecht **·** Pijnacker-Nootdorp **·** Ridderkerk **·** Rijswijk **·** Rotterdam **·** Schiedam **·** Sliedrecht **·** Teylingen **·** Vlaardingen **·** Voorne aan Zee **·** Voorschoten **·** Waddinxveen **·** Wassenaar **·** Westland **·** Zoetermeer **·** Zoeterwoude **·** Zuidplas **·** Zwijndrecht | Nederlands flagg |
| Nederland **·** Provinser **·** Kommuner |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames **·** GeoNames **·** MusicBrainz
 |